**Billy**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siamez Billy era,

cu blană de catifea,

urechi, coadă şi lăbuţe

ca o boabă de cafea.

Ochii, ce să mai vorbim,

albaştri ca apa mării,

uneori şi mai senini

în lumina blândă-a serii.

Nasul negru de tăciune

şi mustăţi feline,

ce adulmecă în aer,

prada care vine.

Un atlet, bine făcut

pentru vânătoare,

dintr-un salt era în pom,

prada să-şi doboare.

Este tandru, drăgăstos,

ştie să s-alinte,

toarce chiar un cântecel,

ce-i trece prin minte.

Şi când a crescut pisoiul

devenind motan

şi sultanul cu haremul

părea băietan.

Că se-ncinse nuntă mare,

în grădina cu umbrar

şi pisicile vecine intonau

imnul barbar.

Mi-ar plăcea să-i vad urmaşii

- micuţi pisoiaşi,

legănându-se pe labe,

mici şi drăgălaşi.